Diari Oficial de la Generalitat Valenciana


Sumari del DOGV 4686, del 06-02-2004 (2004/799)

RESOLUCIÓ de 21 de novembre de 2003, de la directora general de Planificació i Ordenació Territorial, per la qual s'esmenen les deficiències a què fa referència l'Acord de la Comissió Territorial d'Urbanisme d'Alacant, de data 25 de juliol de 2003, relatiu a la modificació puntual número 4 del Pla General de Xarxa Primària de Granja de Rocamora i es procedeix a publicar-les.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/799


Data del document
:   21-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Granja de Rocamora
    * pla d'urbanisme

RESOLUCIÓ de 21 de novembre de 2003, de la directora general de Planificació i Ordenació Territorial, per la qual s'esmenen les deficiències a què fa referència l'Acord de la Comissió Territorial d'Urbanisme d'Alacant, de data 25 de juliol de 2003, relatiu a la modificació puntual número 4 del Pla General de Xarxa Primària de Granja de Rocamora i es procedeix a publicar-les. [2004/Q799]
  
Després d'esmenar les deficiències a què es refereix l'Acord de la Comissió Territorial d'Alacant, de 25 de juliol de 2003, relatiu a la modificació puntual número 4 del Pla General de Xarxa Primària de Granja de Rocamora, de conformitat amb la Resolució de la directora general de Planificació i Ordenació Territorial, de data 21 de novembre de 2003, per la qual s'ordena la publicació de l'esmentat acord, es procedeix a publicar-lo:
  
«La Comissió Territorial d'Urbanisme, en sessió feta el dia 25 de juliol de 2003, va adoptar entre altres el següent acord:
  
Expedient 242/2003. Granja de Rocamora. Modificació puntual número 4 del Pla general de Xarxa Primària, promogut per l'ajuntament.
  
Vist l'expedient de referència i sobre la base dels següents antecedents i consideracions,
  
Antecedents de fet
  
1. El projecte de modificació es va sotmetre a informació pública durant un mes mitjançant l'Acord del Ple de l'Ajuntament, del dia 18 de març de 2003, es va publicar l'anunci en el Diari Oficial de la Generalitat Valenciana de 2 d'abril de 2003 i en el diari ABC de 23 de març del mateix any. Durant el pertinent període d'exposició pública, no es van presentar al·legacions. Es va aprovar provisionalment pel mateix òrgan en data 22 de maig de 2003.
  
2. La documentació està integrada per memòria informativa i justificativa i plànols d'informació i d'ordenació estructural.
  
3. L'objecte de l'expedient és la modificació en les determinacions del planejament vigent, que tendeix a la correcció d'errors produïda en la redacció del Pla General d'Ordenació Urbana del Municipi, aprovat definitivament per la Comissió Territorial d'Urbanisme, el 21 d'abril de 1997, en la determinació de la xarxa primària o estructural de dotacions publiques, en el sòl urbà del municipi, ja que es van incloure dins d'aquesta, terrenys l'ús i el domini públic dels quals mai es va pretendre i que, per la seua pròpia naturalesa, no estan nomenats a integrar la referida xarxa primària dotacional.
  
En concret, es pretén eliminar de la referida xarxa primària de dotacions les parcel·les de ?d'ús religiós- indegudament incloses en aquesta. Es justifica que la intenció l'administració que actua en afrontar la seua qualificació urbanística era la de garantir i perpetuar el dit ús, i no, al contrari, la d'obtenir la titularitat pública dels terrenys i edificacions destinats al culte religiós. Afecta a dues parcel·les de sòl urbà destinades a l'ús religiós: l'església parroquial i l'ermita que es proposa com a ús terciari, entés en classe d'activitat de serveis, en aquest cas religiós, dirigits al ciutadà i amb manteniment del dit ús i en la parcel·la exclusiva actual, la titularitat de la qual correspon en l'actualitat, a l'Església Catòlica. D'altra banda es proposa la qualificació de part de l'actual cementeri municipal com PID- xarxa primària de dotacions publiques com a infraestructures i serveis urbans en coherència amb la modificació puntual número 4 d'ampliació del cementeri.
  
D'igual forma, es promou la present modificació per a abordar l'adequació de la parcel·la dotacional esportiva de 2.322 metres quadrats ubicada en sòl urbà, i situada al costat de la Torre Mora del nucli urbà a la seua vertadera naturalesa de protecció del palmerar existent, dotant-lo d'una normativa específica de protecció i traslladant a un lloc més idoni la reserva de sòl dotacional esportiu.
  
La consideració de l'esmentat sòl com a dotacional tenia la finalitat de protecció del palmerar existent, pels especials valors de flora i arbratge existents. Pel que es proposa la protecció del palmerar mitjançant la seua inclusió dins dels espais integrants del patrimoni històric i artístic del municipi, concretament en l'article 8 de les normes urbanístiques s'inclou com a sòl urbà de protecció especial el palmerar, creant-se un epígraf ?protecció especial el palmerar- en l'article 79.bis de la UN, que regula el citat palmerar, i es crea una normativa especifica, en la qual es prohibeixen els moviments de terres i d'excavació que puguen afectar el palmerar, la tala de palmeres, i es permet exclusivament l'ús agrícola i esportiu no motoritzat. Per últim es permeten edificacions amb una ocupació màxima del 5% i una planta.
  
Per últim es proposa la creació d'una nova reserva de sòl dotacional esportiu de titularitat municipal de 2.500 metres quadrats en sòl no urbanitzable comú, completant-se la xarxa primària viària fins a aquesta. Es recull en el document el compromís de l'ajuntament de dotar d'accés per a vianants amb tots els seus serveis fins a aquest, accés que executara l'ajuntament i en previsió del que disposa el RPCV es preveu confrontant amb la parcel·la dotacional esportiva una àrea d'aparcament que es qualifica com PAV.
  
4. Es justifica la modificació proposada que afecta a una àrea geogràficament determinada, en la qual concorren circumstàncies excepcionals des del punt de vista urbanístic que fan aconsellable adequar la xarxa dotacional primària prevista a la vertadera naturalesa d'aquesta, per evitar expropiacions innecessàries que no responen a la finalitat perseguida amb la configuració de la referida xarxa primària. Respecte d'això s'assenyala que totes elles no es van incloure en cap àmbit d'equidistribució.
  
I que és excepcional, en tant que les circumstàncies concurrents presenten un elevat grau d'interés públic que justifica la modificació puntual a l'efecte d'evitar conseqüències no desitjades pel planificador, dotant-se de l'adequada regulació al palmerar de titularitat privada contigu a la Torre Mora existent en el nucli urbà de Granja de Rocamora.
  
Consideracions tecnicojurídiques
  
1. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
2. La documentació s'estima, en línies generals, completa, segons les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
3. A la vista del que s'exposa anteriorment, les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU. No obstant la nova documentació remesa per l'ajuntament haurà de constar de tres exemplars del document tècnic corregit i diligenciat amb la data d'aprovació plenària.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar definitivament la modificació puntual número 4 del Pla General de Xarxa Primària del Municipi de Granja de Rocamora, i supedita la publicació i en conseqüència l'eficàcia fins que s'esmenen les observacions assenyalades en la consideració tecnicojurídica tercera.
  
Contra la present resolució, que no posa fi a la via administrativa, s'hi pot interposar un recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puguen exercir qualsevol altre recurs o acció que estime oportú».
  
Vist l'acord adoptat per la Comissió Territorial d'Urbanisme, en sessió de 25 de juliol de 2003, pel qual es va aprovar definitivament l'expedient de referència, supeditant la seua publicació al compliment de determinades condicions, com també l'informe tècnic favorable a la documentació presentada per l'Ajuntament de Granja de Rocamora, amb data 6 de novembre de 2003. que acompleix en tots els seus extrems el referit acord de la comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, conformement al que disposa l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
València, 21 de novembre de 2003.- La directora general de Planificació i Ordenació Territorial: Cristina Santamarina Siurana.